AIŠKINAMASIS RAŠTAS

Dėl pritarimo Molėtų rajono savivaldybei nuosavybės teise priklausančio nekilnojamojo turto valdymo, naudojimo ir disponavimo juo 2021 metais ataskaitai

1. Parengto tarybos sprendimo projekto tikslai ir uždaviniai:

Sprendimo projekto tikslas – pritarti nekilnojamojo turto valdymo, naudojimo ir disponavimo juo 2021 metais ataskaitai (toliau – Ataskaita), siekiant atskleisti Molėtų rajono savivaldybės nekilnojamojo turto (toliau – Savivaldybės turtas) apimtis, jo išlaikymo sąnaudas, pateikti informaciją apie nekilnojamojo turto panaudojimo atvejus, kurie leidžia identifikuoti spręstinas problemas.

1. Siūlomos teisinio reguliavimo nuostatos:

 Sprendimu bus nustatyta, kad patvirtinta Ataskaita skelbiama Molėtų rajono savivaldybės interneto svetainėje.

1. Laukiami rezultatai:

 Bus tinkamai ir aiškiai informuojama visuomenė apie Savivaldybės turtą, jo pasiskirstymą pagal naudojimo pagrindą. Ataskaitoje nurodyta, kiek turto: įsigyta, valdoma patikėjimo teise, pagal patikėjimo sutartis, pagal panaudą, išnuomota, parduota ir koks nekilnojamasis turtas yra laisvas, nenaudojamas (1-7 priedai). Visuomenė, matydama kaip turtas paskirstytas, turės galimybių teikti siūlymus kaip efektyviau panaudoti turtą, dalyvauti sprendžiant nekilnojamojo turto panaudojimą.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Savivaldybės biudžetinės įstaigos, viešosios įstaigos, Savivaldybės įmonės bei kiti juridiniai asmenys, valdantys, naudojantys ir disponuojantys Savivaldybei nuosavybės teise priklausantį turtą, pateikė Molėtų rajono savivaldybės administracijai (toliau – Administracija) informaciją, reikalingą turto Ataskaitai parengti. Turto skyrius parengė viso Savivaldybės nuosavybės teise valdomo turto Ataskaitą:

5.1. aiškinamasis raštas, kuriame pateikiama Savivaldybei nuosavybės teise priklausančio nekilnojamojo turto valdymo, naudojimo ir disponavimo juo apžvalga (informacija apie Savivaldybei priklausantį nekilnojamąjį turtą, nurodant valdomų objektų skaičių, institucijų skaičių bei valdomus plotus);

5.2. Savivaldybės nekilnojamojo turto pasiskirstymas pagal naudojimo pagrindą, nurodant, kiek turto įsigyta, valdoma patikėjimo teise, patikėjimo sutartimi, pagal panaudą, išnuomota, parduota ir koks nekilnojamasis turtas yra laisvas, nenaudojamas (1-7 priedai).

Kadangi dalis Savivaldybės nekilnojamojo turto neinventorizuota ir neįregistruota, prieduose dalis informacijos nenurodyta.